open-index/open-wikipedia-markdown huggingface dataset:
Callicerus

***Callicerus*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

## Utseende
Små, slanke, mørke kortvinger. Slekten utmerker seg ved at antennene er lange (rundt halve kroppslengden) og fortykkede mot spissen.

## Utbredelse
Slekten har en holarktisk utbredelse.

## Systematisk inndeling

* Ordenen biller, *Coleoptera*
** Underordenen Polyphaga
*** Overfamilien åtsel- og rovbiller, *Staphylinoidea*
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Athetini Casey, 1910 eller Geostibini
******* Slekten ***Callicerus*** Gravenhorst, 1802
******** *[[Callicerus appenninus]]* Assing, 2001 
******** *[[Callicerus atricollis]]* (Aubé, 1850) 
******** *[[Callicerus congoensis]]* Cameron, 1950
******** *[[Callicerus fulvicornis]]* Eppelsheim, 1883
******** *[[Callicerus muensteri]]* Bernhauer, 1901
******** *[[Callicerus obscurus]]* Gravenhorst, 1802
******** *[[Callicerus rigidicornis]]* (Erichson, 1839)
******** *[[Callicerus sparsicollis]]* Bernhauer, 1915

## Kilder

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Monica Kristin Wold

**Monica Kristin Wold** (født 13. juni 1981 i Fredrikstad) er en norsk triatlet som representerer Fredrikstad Triatlonklubb i nasjonale og internasjonale konkurranser på sprintdistanse, normal-/olympisk distanse og halvdistanse (Ironman 70.3).

## Karriere
Wold startet med idrett i tenårene og hadde landeveissykling som sin hovedidrett. Som supplement til syklingen begynte hun med svømming og løping.

I 2014 ble hun anbefalt å prøve triatlon og debuterte som triatlet under Soon Tryathlon, et lavterskel stevne som ledd i Folkehelseuka i Son i Akershus. Som vinner av dameklassen ble hun oppfordret til å satse videre i eliteklassen.

Året etter deltok Wold i sitt aller første Norgesmesterskap. Men denne gangen i duatlon, hvor hun endte på en tredjeplass bak Line Foss og Kristin Lie. I 2015, 2016 og 2017 tok hun sølvmedalje på NM-sprint, elite, og bronse på NM-olympisk, elite.

Under Europamesterskapet i 2016 deltok Wold i sin aldersklasse (age-group), og løp inn til en sjetteplass til tross for en skade som skulle vise seg å bli langvarig. Denne skaden forhindret henne fra å fullføre NM langdistanse, som ble arrangert som en del av Haugesund Ironman 70.3, men etter syklingen hadde hun plassering som beste ikke-profesjonelle utøver. Vinner av konkurransen ble Nicola Spirig fra Sveits. Kristin Lie ble norgesmester.

I 2017 deltok Wold både i Europamesterskapet på halvdistansen og i Verdensmesterskapet på normaldistansen.

Etter å ha vært ute i 2018 og 2019 som et resultat av skade, var Wold tilbake i 2020. Under Sprint NM på Håve i 2021 tok hun sin 7. mesterskapsmedalje. I tillegg ble hun sammenlagtvinner av Norgescupen i eliteklassen. 

Wold trenes av den britiske triatlontreneren Martin Hill (Masters of Triathlon).

## Meritter

;2015
* 3.-plass Duatlon-NM, normaldistanse
* 3.-plass Triatlon-NM, normaldistanse
* 2.-plass Triatlon-NM, sprintdistanse
;2016
* 6.-plass EM Age-group, normaldistanse
* 3.-plass Triatlon-NM, normaldistanse
* 2.-plass Triatlon-NM, sprintdistanse
;2017
* 9.-plass VM Age-group, normaldistanse
* 3.-plass Triatlon-NM, normaldistanse
* 2.-plass Triatlon-NM, sprintdistanse
;2021
* 1.-plass Norgescup-Elite, sprintdistanse
* 2.-plass Triatlon-NM, sprintdistanse

## Referanser


## Eksterne lenker
*
Mosvold Shipping

**Mosvold Shipping AS** var et norsk rederi grunnlagt av Martin Mosvold i 1910, i drift fram til 2001.

Mosvold var engasjert i en rekke shippingaktiviteter (tank, tørrlast, kjøleskip og ferger) så vel som offshore. Offshorevirksomheten økte gjennom oppkjøpet av det amerikanske selskapet Dual Drilling Company i 1990, i 1995 igjen utskilt fra Mosvold som Dual Invest ASA. I 2001 ble Mosvold Shipping kjøpt av rederiet Frontline. Familieselskapet ble drevet videre som et investeringsselskap, primært rettet mot eiendom, under navnet Mosvold & Co AS.

## Historie
Martin Mosvold flyttet til USA i 1894, hvor han gjorde det godt, og returnererte til hjembyen Farsund i 1910. Der grunnla han Mosvold Shipping AS da han kjøpte en Fransk stålbark. Rederiet ble flyttet til Kristiansand i 1916.  I 1921 brøt markedet sammen, og kreditorene overtok selskapet, men i 1927 organiserte Martin Mosvold kjøp av et nytt skip, damptankeren Acasta til Mosvold Rederi AS, etterfulgt av tre andre skip til Mosvold Rederi II, II og IV.   I 1937 slo selskapene seg sammen til Mosvold Shipping AS, og dette selskapet overtok Kristiansands Dampskibsselskap,

Under krigen hadde Mosvold Shipping 12 skip i tjeneste, og tre av disse gikk tapt. D/T Litopia ble beskutt og sank, men mannskapet ble reddet.  M/S Mosfruit ble torpedert, men mannskapet ble reddet. MS Mostun ble kapret 17. mai 1940. 

I 1956 døde Martin Mosvold, og selskapet ble delt mellom sønnen Torrey Mosvold og hans fire svogere med effekt fra 1961. Torrey Mosvold overtok Mosvold Shipping, Kristian Haanes overtok Mosnes Shipping Co AS i Kristiansand. Andrew S Glastad overtok AS Mosvolds Rederi i Farsund, Magnus Udjus overtok AS Moslo Shipping i Oslo og Gordon Mosvold overtok AS Mosvold Maritime Co i Farsund. 

I 1990 kjøpte selskapet Dual Drilling Co for å satse på offshore,  men Dual Drilling ble solgt igjen i 1995 for 35 millioner kr. 

I 1997 ble investeringsselskapet Mosvold & Co AS dannet  og kjøpte selskapet flere industribedrifter, bl.a. Freyasdal Fabrikker i Kristiansand og Mandals Reperbane. 

I 2001 kjøpte Frontline 75% av det gjenværende Mosvold Shipping AS for 420 millioner kroner. 

Mosvold Shipping AS eide 65 forskjellige skip gjennom sin historie. 

## Referanser
Protinodes

***Protinodes*** er en slekt av biller som hører til familien kortvinger.

## Utseende
En liten (ca. 2 millimeter), noe bred, brunrød kortvinge. Oversiden er kraftig punktert og hårete. Hodet er bredt med litt utstående fasettøyne. Pronotum er tundet, mye bredere enn langt. Dekkvingene er forholdsvis korte.

## Levevis
Denne gruppen har et uvanlig levesett for kortvinger: de er planteetere. De har blitt funnet på slekten *Paederia* (familien Rubiaceae) og det har blitt foreslått at de kanskje kan brukes i biologisk kontroll av planter i denne slekten i Nord-Amerika.

## Utbredelse
Arten er utbredt i  Japan.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]**
****** Stammen **[[Himalusini]]** Klimaszewski, Pace & Center, 2010  
******* Slekten ***Protinodes*** Sharp, 1888 - én art
******** *[[Protinodes puncticollis]]* Sharp, 1888

## Referanser




## Eksterne lenker
*
Deinopsis

***Deinopsis*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 10 arter, to av dem er funnet i Norge.

## Utseende
Små til middelsstore (4-6 millimeter), ganske brede, mørke kortvinger. Antennene er svært tynne, også maksillepalpene er lange og tynne. Kroppen har kraftig mikroskulptur og virker ganske matt. Ellers kjennes slekten hovedsakelig igjen på munndelenes form.

## Levevis
Disse artene lever på fuktige steder, som myrer, sumper og bredden av ferskvann. Der kan de finnes mellom mose og råtnende plantedeler.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Gymnusini Heer, 1839
******* Slekten ***Deinopsis*** Matthews, 1838
******** *[[Deinopsis americanus]]* (Kraatz, 1857)
******** *[[Deinopsis apicicornis]]* Klimaszewski, 1982
******** *[[Deinopsis canadensis]]* Klimaszewski, 1979
******** *[[Deinopsis erosa]]* (Stephens, 1832)
******** *[[Deinopsis franki]]* Klimaszewski, 1980
******** *[[Deinopsis harringtoni]]* Casey, 1911
******** *[[Deinopsis illinoisensis]]* Klimaszewski, 1979
******** *[[Deinopsis minor]]* Klimaszewski, 1979
******** *[[Deinopsis modesta]]* Sharp, 1874
******** *[[Deinopsis pulawskii]]* Klimaszewski, 1979
******** *[[Deinopsis puncturatus]]* Kem & Ghai, 1977
******** *[[Deinopsis queenslandica]]* Klimaszewski, 1979
******** *[[Deinopsis rapida]]* Casey, 1911
******** *[[Deinopsis rhadina]]* Klimaszewski, 1979
******** *[[Deinopsis stephani]]* Klimaszewski, 1992
******** *[[Deinopsis texana]]* Klimaszewski, 1979
******** *[[Deinopsis ussuriensis]]* Zerche, 2004
******** *[[Deinopsis virginiana]]* Klimaszewski, 1979

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Foreign Policy

***Foreign Policy*** er et amerikansk tidsskrift grunnlagt i 1970 av Samuel P. Huntington og Warren Demian Manshel. Tidsskriftet handler hovedsakelig om internasjonal politikk og økonomi.

*[[Washington Post]]* overtok tidsskriftet i 2008.

*Foreign Policy* publiserer årlig *Globalization Index*, samt *Failed States Index* og *The leading global thinkers*.

## Referanser
Simone Ferraz

**Simone Ferraz** (født 12. mars 1990) er en brasiliansk friidrettsutøver som konkurrerer i mellomdistanseløp og hinderløp.

I 2021 representerte hun Brasil på øvelsen 3000 meter hinder under Sommer-OL 2020 arrangert i Tokyo der hun løp forsøksheat, men kvalifiserte seg ikke til finalen.

## Referanser


## Eksterne lenker
* 
*
Peter O'Leary

**Peter O'Leary** kan sikte til:
* Den irske forfatter og katolske prest Peadar Ua Laoghaire (1839–1920)
* Den nyzeandske fotballdommeren Peter O’Leary (fotballdommer) (1972–)
* Den irske seileren Peter O’Leary (seiler) (1983–)
Olav Hast

**Olav Cesil Hast** (født 1906, død 1991) var sønn av Ellen Anna Christiane Rasmussen og Arne Wallem Lofthus. Han ble adoptert av Sven Aage Christian Hast i 1915. 

Olav Hast var manusforfatter for film og tegneserien *[[Far til fire]]*. Han var gift med Svanhild Julie Frederikke Schyberg, født i Oslo.

Han arbeidet for *[[Berlingske|Berlingske Tidende]]* fra 1930.

## Referanser


## Eksterne lenker
*
Ketil Olsen

**Ketil Olsen** (1960–) er en norsk pensjonert marineoffiser som har hatt stillinger både i Sjøforsvaret og fellesoperative funksjoner, nasjonalt og internasjonal, og internasjonal tjeneste i NATO, inklusive i Irak-krigen.

I mars 2016 ble Olsen utnevnt til viseadmiral og beordret til stillingen som sjef for den norske militærmisjonen i Brüssel og som norsk militær representant til NATOs militærkomité.

I 2021 ble Olsen konstituert som administrerende direktør i Andøya Space. Han ble ansatt på permanent basis i 2022.

## Utmerkelser
Ketil Olsen er innehaver av følgende utmerkelser:
* Forsvarets hederskors
* Forsvarsmedaljen med laurbærgren
* Forsvarsmedaljen med tre stjerner
* Forsvarets medalje for internasjonale operasjoner
* Forsvarets operasjonsmedalje, Irak
* Sjøforsvarets vernedyktighetsmedalje med tre stjerner
* NATOs fortjenstmedalje (Meritorious Service Medal)
* NATO-medaljen for NTM-IRAQ
* Hjemmeværnets fortjensttegn
* Hemvärnets kungliga förtjänstmedalj

## Referanser
Vitrineskap

Et **vitrineskap** eller **glasskap** er en type skap hvor dører, vegger eller tak er laget av gjennomsiktig glass slik at man kan se innholdet.

De brukes for å vise frem porselen, samlinger av figurer eller andre interessante objekter som påkaller nysgjerrighet og kanskje deler et felles tema.

## Etymologi
Navnet vitrineskap kommer fra fransk *vitrine*, diminutiv av *vitre* som betyr vindu eller vindusrute.

## Bruk
Glasskap kan brukes for å beskytte verdifulle objekter ved å skjerme dem fra støv og insekter. De brukes til utstilling i butikker, og har da ofte låsbar dør for å hindre tyveri.

## Se også
* Monter
* Raritetskabinett

## Referanser
Honerudveien

**Honerudveien** (7-35, 2-16)) er en vei mellom Haug og Åsbygda i Ringerike kommune.

Honerudveien er en sidevei til Hadelandsveien (Fylkesvei 241), rett nord for Salem Pinsemenighet, og går østover fra denne. Den ligger mellom Smedsbøleveien og Askilsrudveien. Veien ligger cirka 317 meter over havet ved Hadelandsveien.

## Referanser


## Eksterne lenker
*
Facebook Messenger

**Facebook Messenger**, også kjent som kun **Messenger**, er en direktemeldingsapp og -plattform utvikla av Facebook, Inc. Den ble først utvikla som **Facebook Chat** i 2008, før Facebook endra meldingstjenestene sine i 2010, og lanserte selvstendige Messenger-apper i for iOS og Android i august 2011, samt maskinvaren Facebook Portal i 2018. Senere lanserte Facebook en dedikert Messenger-nettside (Messenger.com) hvor direktemeldingsfunksjonene fungerer atskilt fra selve Facebook. I april 2020 ble *Messenger for Desktop* lansert, og er tilgjengelig i Microsoft Store og Mac App Store.

Brukere kan sende meldinger, multimedia og filer, samt «reagere» på andres meldinger. Plattformen støtter også tale- og videosamtaler. I juli 2021 hadde Facebook Messenger 1,3 milliarder aktive månedlige brukere.

## Referanser




## Eksterne lenker
*
Riley Brace

** Riley Brace** (født 7. mars 1992 i Fitzroy Harbour, Ontario, Canada) er en canadisk ishockeyspiller som spiler senter for den norske klubben Stjernen siden 2021/22-sesongen.

## Klubber
* 2018-2012	Toronto Jr. Canadiens 
* 2012-2013 Mississauga Steelheads 
* 2013-2014 Worcester Sharks, San Francisco Bulls, Ontario Reign og Iowa Wild.
* 2014-2015 Wheeling Nailers og på utlån til Worcester Sharks.
* 2015-2016 Wheeling Nailers og Chicago Wolves 
* 2016-2017 Ravensburg Towerstars
* 2017-2018 Cortina
* 2017-2018 Cortina
* 2018-2019 Herning Blue Fox, Milano Rossoblu og HC Bolzano.
* 2019-2020 EHC Winterthur.
* 2020-2021 EHC Winterthur og EHC Kloten.
* 2021- d.d.Stjernen

## Referanser


## Eksterne lenker
*
Franz Stassen

**Franz Stassen** (1869–1949) var en tysk maler og illustratør.

## Biografi
Stassen ble utdannet ved Universität der Künste Berlin, senere virket Stassen innenfor den tyske Jugendstil-tradisjonen, inspirert av kunstnere som Max Klinger, Gustav Klimt og andre symbolistiske malere. Han er mest kjent for å ha illustrert verkene til Richard Wagner, spesielt *[[Nibelungenringen|Der Ring des Nibelungen]]* og *[[Parsifal (opera)|Parsifal]]*. Stassen var en venn av Wagners sønn Siegfried og nært knyttet til den nasjonalistiske Bayreuth-kretsen, sentrert rundt Bayreuth-festivalen.

Hans Wagner-illustrasjoner var populære i Det tyske keiserriket og ble ofte reprodusert. De har blant annet blitt bemerket for å forutse den heroiske amerikanske tegneserie-stilen. Hans forseggjorte inkorporering av musikalske notelinjer og ledemotiver i sine illustrasjoner har også blitt kommentert.

Stassen meldte seg inn i NSDAP i 1930. Han laget fire veggtepper (gobeliner) til Hitlers rikskanselli i Berlin, som skildret mytologiske motiver fra de islandske Edda-diktene. Viktige soloutstillinger fant sted i Bayreuth i 1937 og i Dresden i 1940. I 1939 tildelte Hitler ham tittelen professor. I 1944, mot slutten av andre verdenskrig, ble han plassert på Gottbegnadeten-listen av Joseph Goebbels, en liste over kunstnere som ble ansett som avgjørende for nasjonalsosialistisk kultur. Stassen døde i Berlin i 1949.

## Verk
I tillegg til de Wagner-relaterte verkene skapte Stassen også illustrasjoner for blant annet Brødrene Grimms eventyr, Goethes ''Faust'' og Hans von Wolzogens *Die Edda, Germanische Götter- und Heldensagen* samt andre litterære og historiske temaer. 
Fil:Franz Stassen - WWI - An das deutsche Volk.png|"An das deutsche Volk", propaganda-plakat fra 1917
Fil:Franz Stassen - Motiv aus der Vorgeschichte zur Parzifal-Erzählung.jpg|Klingsor: illustrasjon av Parzival-fortellingen
Fil:StassenFranzMonsalvat.gif|Monsalvat, 1903
Fil:Franz Stassen Die Lebensalter.jpg|*Die Lebensalter*, Große Berliner Kunstausstellung 1905
Fil:Deutsche Festspiel-Stiftung 1922.jpg|Sertifikat for Deutsche Festspiel-Stiftung, Bayreuth, 1922


## Litteratur

* Anton Merk: Franz Stassen, 1869–1949. Maler, Zeichner, Illustrator. Leben und Werk. Museum Hanau Schloss Philippsruhe, 18. April bis 23. Mai 1999.
* Die Schönheit – Franz Stassen-Heft. Heft 1, 17. Jg. (mit Abbildungen von Illustrationen, Gemälden und Exlibris). Dresden 1921, Verlag der Schönheit.
* Franz Stassen. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 31: Siemering–Stephens. E. A. Seemann, Leipzig 1937, S. 488–489.
* Franz Stassen. In: Hans Vollmer (Hrsg.): Allgemeines Lexikon der bildenden Künstler des XX. Jahrhunderts. Band 4: Q–U. E. A. Seemann, Leipzig 1958, S. 345.

## Referanser


## Eksterne lenker
* Der Ring des Nibelungen av Richard Wagner, illustrert av Franz Stassen (1914)
* Die Edda: Germanische Götter- und Heldensagen av Hans von Wolzogen, illustrert av Franz Stassen (1920)
* Figures from Norse Mythology, Bibliothèque nationale de France, inkluderer verk av Franz Stassen
Palme ved reisens slutt

***Palme ved reisens slutt - en vemodig roadmovie*** er et norsk reiseprogram med Rune Gokstad og Geir Schau som ble sendt på NRK1 fra 2003 til 2004, regi var med Øystein Bache.  

Rune Gokstad og Geir Schau tar en sliten Citroën CX RD 2.5 diesel, 1986-modell med på dens siste tur gjennom Sverige, Tyskland, Nederland, Belgia, Sveits og tilslutt målet Frankrike. Målet er en «høgger» utenfor Nice.

## Medvirkende
* Hasse Lindmo
* Torkjell Berulfsen
* Ingunn Yssen 
* Norges Automobil-Forbund

## Referanser


## Eksterne lenker
*
Aimee Pratt

**Aimee Pratt** (født 3. oktober 1997) er en britisk friidrettsutøver som konkurrerer i mellomdistanseløp og hinderløp.

I 2021 representerte hun Storbritannia på øvelsen 3000 meter hinder under Sommer-OL 2020 arrangert i Tokyo der hun løp forsøksheat, men kvalifiserte seg ikke til finalen.

## Referanser


## Eksterne lenker
* 
*
Zita Kácser

**Zita Kácser** (født 2. oktober 1988) er en ungarsk friidrettsutøver som konkurrerer i langdistanseløp og hinderløp.

## Internasjonale konkurranser

## Referanser


## Eksterne lenker
*
Gitvola og Nordre Kletten naturreservat

**Gitvola og Nordre Kletten naturreservat** er opprettet sørvest i Åmot kommune på nordøstsiden av fjellet Gitvola. Nordøst i området ligger også den lavere toppen Nordre Kletten. Mellom disse toppene ligger myrområdet Storkjølen, som utgjør vannskillet mellom elvene Jernåa og Gita. 

Området er bevokst med gammel granskog i veksling med store myrflater, og har stor betydning for biologisk mangfold. Det er funnet flere rødlistede arter, så som huldrestry, gråsotbeger, granseterlav og rustdoggnål.

Plante- og dyrelivet er vernet mot skade og ødeleggelse. Motorisert ferdsel er ikke tillatt. Sykling og riding også forbudt utenom eksisterende veier og stier.

## Referanser
Melbille

**Melbiller** er flere insektsarter i skyggebille-slektene *Tribolium* og *Tenebrio*. De er skadedyr i kornsiloer og er mye brukt som forsøksdyr siden de er enkle å holde.

De spiser tørre varer som mel, gryn, frø og kjeks, og angriper også tørrfor til dyr, sjokolade, nøtter og krydder. Av denne grunnen kan det lønne seg å ikke ha store lagre av mel  og gryn stående dersom man vil unngå melbiller. Ved angrep kan man fryse gjenværende mat og støvsuge, men bør påse å kaste støvsugerposen etterpå.

## Habitat
Melbiller spiser hvete og andre kornsorter, og er tilpasset for å overleve i svært tørre miljøer, og kan tåle enda høyere mengder stråling enn kakerlakker. De er en stor plage i landbruksnæringen, og skal være meget motstandsdyktige mot insektmidler.

## Parasitter
Melbiller er en del av livssyklusen til bendelormen musebendelorm (*Hymenolepis nana*, forkortet *H. nana*) som forårsaker hymenolepiasis hos mennesker. Reproduksjon hos hunn-melbiller er fordelt over deres voksne levetid som varer i cirka ett år. Den blir 10–20&nbsp;mm lang. Siden den ikke har vertskifte kan selvsmitte oppstå.


H.nana livscykel, redigerad bild.jpg|Livssykelen til musebendelorm


## Eksempler på arter
* Bredhornet melbille (*Gnatocerus cornutus*). 
* Brunsvart melbille (*Tribolium destructor*). 
* Kastanjebrun melbille (*Tribolium castaneum*). 
* Langhodet melbille (*Latheticus oryzae*). 
* Rismelbille (*Tribolium confusum*). 
* Sagtannet melbille (*Oryzaephilus mercator*). 
* Stor melbille (*Tenebrio molitor*). 
* *[[Aphanotus brevicornis]].* 
* *[[Tenebrio obscurus]].* 

## Forskning
I 2008 ble genomet til *Tribolium castaneum* sekvensert av *Tribolium* Genome Sequencing Consortium.

## Referanser


## Eksterne lenker
* Ris- og kastanjebrun melbille - FHI
* Brunsvart melbille - FHI
Nordhuehøgda naturreservat

**Nordhuehøgda naturreservat** ligger nordvest i Elverum kommune, på nordsiden av fjellet Nordhue. 

Terrenget er småkupert og variert med myrområder og til dels gammel granskog, ispedd noe furu- og løvskog. Dette gir gode forhold for en rekke rødlistede arter. I området er det påvist både gubbeskjegg, sprikeskjegg og ulvelav.

Plante- og dyrelivet er vernet mot skade og ødeleggelse. Motorisert ferdsel er ikke tillatt. Sykling og riding også forbudt utenom eksisterende veier og stier.

## Referanser
Lundsgata

**Lundsgata** (1-5, 2-6)) er en vei på Toso i Jevnaker kommune.

Lundsgata er en sidevei til E16 (Glassverkvegen), nordøstover fra denne. Den ligger mellom Lemvigvegen og Bekkevegen. Veien ligger cirka 151 meter over havet.

## Bildegalleri

Lundsgata 1, Jevnaker.jpg|Lundsgata 1
Lundsgata 5, Jevnaker.jpg|Lundsgata 5
Lundsgata 6, Jevnaker.jpg|Lundsgata 6


## Referanser


## Eksterne lenker
*
Smedsbøleveien

**Smedsbøleveien** (16, kun én adresse registrert) er en vei mellom Haug og Åsbygda i Ringerike kommune.

Smedsbøleveien er en sidevei til Hadelandsveien (Fylkesvei 241), ved Stigsrud, og går vestover fra denne. Veien ligger cirka 325 meter over havet ved Hadelandsveien.

## Referanser


## Eksterne lenker
*
EM i friidrett 2016 – 3000 meter hinder kvinner

**300 meter hinder kvinner** under EM i friidrett 2016 fant sted 8. juli og 10. juli 2016 på Olympisch Stadion i Amsterdam, Nederland.

## Rekorder

## Program

## Resultater

### Forsøksheat

First 5 in each heat (Q) and 5 best performers (q) advance to the Final.

### Finale
Resultatene var som følger:

## Referanser


## Eksterne lenker
* amsterdam2016.org, Offisielt mesterskapsnettsted
Vinmonopolets kunstnervin

**Vinmonopolets kunstnervin** ble produsert i årene 1988–2001 og hadde nummererte etiketter med kunstverk laget av kjente norske samtidskunstnere.

Kunstnervinen ble til i samarbeid mellom Vinmonopolets daværende direktør Einar Joys og Galleri JMS i Oslo, inspirert av den franske vinprodusenten Château Mouton Rothschild, som i 1924 begynte å tappe vin på flasker med etiketter laget av kjente kunstnere. Kunstnerne som fikk lage etikettene til kunstnervinen ble valgt ut i fellesskap av Vinmonopolet (senere Arcus) og Galleri JMS. Kunstnerne og galleriet fikk ingen betaling for arbeidet, annet enn minst fire kasser av vinen.

De første årene var kunstnervinen svært ettertraktet som samlerobjekt, men senere sank etterspørselen. Salget av vinen, som var produsert i Frankrike, ble også påvirket negativt da Frankrikes planer om atomprøvesprengninger på Mururoa i 1995 førte til boikott av franske varer. Det årets kunstner,  ønsket helst at kunstnervinen skulle trekkes tilbake.

Selve vinen var forholdsvis enkle, røde Bordeaux-viner med begrenset holdbarhet. De to første årene ble det tappet ca.  flasker av kunstnervinen. Fra 1991 til 1996 var opplaget ca.  flasker, men i de to siste årene ble det bare laget knapt  flasker av kunstnervinen. I 1998 ble vinen for første gang også tappet på magnumflasker. Noe av vinen ble holdt utenfor butikksalget og brukt til blant annet representasjon og gaver. Radiumhospitalets direktør Jan Vincents Johannessen fikk kunstnervin som skulle serveres til sykehusets pasienter, kronprinsparet (senere kongeparet) fikk årlig et visst antall flasker, og kunstnervin ble gitt i gave til Vinmonopolets styre og ansatte, forretningsforbindelser og andre.

I 1990 ble kunstnervinen infisert av bakterier, og vinen måtte steriliseres og tappes på nytt. Året etter førte en produksjonsfeil til at mange etiketter ble krøllet, noe som gjorde at flaskene fikk lavere verdi som samlerobjekt.

Arcus valgte i 2002 å avslutte produksjonen av kunstnervin, etter at det bare var blitt solgt  flasker av 2001-utgaven av vinen.

## Årgangene

## Referanser
Lili Anna Tóth

**Lili Anna Tóth** (født 17. september 1998) er en ungarsk friidrettsutøver som konkurrerer i hinderløp.

I 2021 representerte hun Ungarn på øvelsen 3000 meter hinder under Sommer-OL 2020 arrangert i Tokyo der hun løp forsøksheat, men kvalifiserte seg ikke til finalen.

## Referanser


## Eksterne lenker
* 
*
Aurdalsveien

**Aurdalsveien** eller **Aurdalsvegen** kan vise til følgende veier eller gater i Norge:
* Aurdalsvegen (Aure)
* Aurdalsveien (Ringerike)
* Aurdalsvegen (Sykkylven)
* Aurdalsvegen (Ulvik)
* Aurdalsvegen (Vindafjord)
Samuel Rowlands

**Samuel Rowlands** (født ca. 1573, død 1630) var en engelsk forfatter.

## Biografi
Han skrev pamfletter i prosa og vers som beskrev særegenheter og pussigheter i den lavere middelklasse på hans tid. Han synes ikke å ha hatt noen særlig synlighet i tidens litterære kretser, men hans verker kaster lys over utviklingen av folkelig litteratur og samfunnslivet i London, der han bodde. Han hadde særlig kontakt med folk av middelklasse og lavere klasser. Årene 1600–1615 arbeidet han for bokhandlerne William White og så George Loftus, som publiserte hans pamfletter.

## Referanser


## Eksterne lenker
*
*''The complete works of Samuel Rowlands'' at Internet Archive
*''The knave of clubbes'' at Internet Archive
MS «Ro North»

**MS «Ro North»** er en norsk brønnbåt bygget i 2016 ved Larsnes Mekaniske Verksted som byggenummer 56. MS «Ro North» ble levert til Rostein den 12. november 2016, og døpt samme dag. Skipet er søsterskip med MS «Ro Server». MS «Ro North» har en lengde på 82,1 meter og en bredde på 15,5 meter. Skipet er utstyrt med fire stykk Yanmar 6EY22-AW motorer. Skipet opererer med en servicefart på 5,5 knop. Om bord finnes to brønner med kapasitet på totalt 3500 kubikkmeter. Brønnene har automatisk tankrensesystem. MS «Ro North» er innredet for 14 personer. 

Skipet er nummer tre i en serie av fire nærmest identiske fartøy; MS «Ro Arctic», bygget i 2014, MS «Ro Server», bygget i 2016, **MS «Ro North»**, bygget i 2016 og MS «Ro West», bygget i 2017. Alle fartøyene er bygget hos Larsnes Mekaniske Verksted.

## Grunnstøting ved Roan i 2017
Den 23. februar 2017 grunnstøtte MS «Ro North» sørvest for Bessaker i Roan kommune. Skipet fikk motorstans, som gjorde at skipet drev fritt. Det er svært dypt i området, så mannskapet fikk ikke anker fast i bunnen før det var for sent. Et besetningsmedlem måtte fraktes til sykehus i helikopter etter at en trosse slitte seg og skadet vedkommende.

## Referanser


## Eksterne lenker
* 
*
Jekaterina Slujeva

**Jekaterina Slujeva** (født 1999) er en russiskfødt belarusisk  skøyteløper.

Slujevas mor, Oksana Ravilova er en tidligere russisk skøyteløper og representerte Samveldet av uavhengige stater i Vinter-OL 1992 og Russland i Vinter-OL 1994 og Vinter-OL 1998.

## Sammenlagt i [[Verdenscupen på skøyter|Verdenscupen]]
Oppdatert etter sesongen 2020/21.

Sort-markert rubrikk = Ikke avholdt konkurranser for sesongen.

## Referanser




## Eksterne lenker
* 
*  Jekaterina Slujeva på www.isu.html.infostradasports.com
*  Jekaterina Slujeva på SpeedskatingResults.com
*  Jekaterina Slujeva på Jakub Majerski's Speedskating database (Adelskalender distanser og sammenlagt)
;Bilder
*  Jekaterina Slujeva på SpeedSkatingPhotos.info/DesgPhoto.com
Mekides Abebe

**Mekides Abebe** (født 2001) er en etiopisk friidrettsutøver som konkurrerer i mellomdistanseløp og hinderløp.

I 2021 representerte hun Etiopia på øvelsen 3000 meter hinder under Sommer-OL 2020 arrangert i Tokyo der hun kom på 4. plass i finalen.

## Referanser


## Eksterne lenker
* 
*
Ulvåkjølen naturreservat

**Ulvåkjølen naturreservat** er et våtmarksområde på begge sider av Ulvåa nordøst i Elverum kommune. 

Berggrunnen består for en stor del av næringsfattig sparagmitt, men det finnes også steder med mer næringsrike kambrosiluriske bergarter. Store områder har derfor vegetasjon med lite til middels krevende arter, men stedvis er det også mer krevende planter, som vendelrot, mjødurt, skogstorkenebb, tyrihjelm og teiebær.

Langs Ulvåa er et belte med bjørkesumpskog. Dette er tilholdssted for bever. Det er også påvist den kritisk truede vierspurven her. Myrområdene er viktig som hekkeområde for vadefugler som vipe, gluttsnipe, skogsnipe, grønnstilk, enkeltbekkasin og storspove. Iblant er også trane innom.

Plante- og dyrelivet er vernet mot skade og ødeleggelse. Motorisert ferdsel er ikke tillatt, med unntak av lovlig skogsdrift på frossen mark. Forbudt er også jakt, teltslagning og oppsetting av kamuflasjeinnretninger.

## Referanser
Alfréd Wetzler

**Alfréd Wetzler** også kjent under pseudonymet Jozef Lánik (1918–1988) var en tsjekkoslovakisk borger, med jødisk bakgrunn. Wetzler var født i byen Trnava i den slovakiske delen av Tsjekkoslovakia noen måneder før det ble erklært som en stat. Han er kjent for å ha flyktet fra konsentrasjonsleiren Auschwitz i april 1944 og for sammen med Rudolf Vrba å ha bidratt til Vrba–Wetzler-rapporten fra våren 1944, som dokumenterte at jøder ble drept industrielt med gass i Auschwitz.

Wetzler ble deportert fra Slovakia våren 1942 (under holocaust i Slovakia) og han hadde fangenummer 29162. Vrba og Wetzler kjente hverandre fra Trnava der Vrba bodde til han ble deportert. Mer enn 600 jødiske menn (inkludert Wetzlers far og brødre) ble deportert fra Trnava i 1942 og våren 1944 var bare Vrba og Wetzler i live. Wetzler arbeidet først som *Schreiber der Leichenkammer* (likhusets protokollfører) og senere som *Blockschreiber*. Det var ingen organisert motstandsgruppe som sto bak fluktplanene og ingen kjente til fluktplanene. Vrba tok ikke sjansen på å diskutere diskuterte den konkrete ruten etter flukten med Wetzler, utover at de ville til hjemlandet Slovakia, blant annet fordi de der ikke ville bli avslørt av språket. I Slovakia ville de søke kontaktpersoner som kunne hjelpe med å formidle opplysningene de hadde. De planla å flykte mandag 3. april og utsatte flukten til 7. april på grunn av praktiske problemer.

Etter krigen ble Wetzler medlem av Komunistická strana Československa (Det tsjekkoslovakiske kommunistiske parti), ble atter fengslet, og ekskludert fra partiet, men senere rehabilitert. 

Han arbeidet som redaktør ved en slovakisk avis i Bratislava. I 1964 vitnet han i den første Auschwitzprosessen i Frankfurt am Main.

## Referanser




## Eksterne lenker
*
Dobromir Karamarinov

**Dobromir Karamarinov** (født 1958) er en bulgarsk idrettsleder, som er president i Det europeiske friidrettsforbundet siden 2020.

Karamarinov tok over som fungerende president i Det europeiske friidrettsforbundet etter at forgjengeren Svein Arne Hansen fikk hjerneslag og måtte trekke seg. Karamarinov tok over, første som fungerende, der etter som valgt til EAs sjette president i Det europeiske friidrettsforbundet uten motkandidat under EA-kongressen i Lausanne, Sveits, 15. oktober 2021.

I sin tidligere karriere har Karamarinov erfaring som friidrettstrener med utdanning innen idrettsledelse. Han er også leder for det bulgarske friidrettsforbundet og overbyggingsforbundet for de baltiske friidrettsforbundene.

## Referanser


## Eksterne lenker
*
*
Fredengvegen

**Fredengvegen** er en veg i Sørbyen på Gjøvik. Vegen er oppkalt etter gårdsbruket Fredeng, som lå der Fredengvegen 9 ligger i dag.

## Referanser


## Se også
* Liste over Gjøviks gater
Valerie Constien

**Valerie Constien** (født 1996) er en friidrettsutøver fra USA som konkurrerer i hinderløp. 

Hun representerte USA på øvelsen 3000 meter hinder under Sommer-OL 2020 arrangert i Tokyo der hun kom på 12. plass i finalen.

## Referanser


## Eksterne lenker
*
Albert Chemutai

**Albert Chemutai** (født 1. juni 1995) er en ugandisk friidrettsutøver som konkurrerer i hinderløp.

I 2021 representerte han Uganda på øvelsen 3000 meter hinder under Sommer-OL 2020 arrangert i Tokyo der han løp forsøksheat, men kvalifiserte seg ikke til finalen.

## Referanser


## Eksterne lenker
* 
*
John Gray (filosof)

**John Nicholas Gray** (født 17. april 1948) er en britisk politisk filosof og forfatter med interesse for analytisk filosofi og idéhistorie.

## Biografi
Gray har skrevet flere innflytelsesrike bøker, inkludert *False Dawn: The Delusions of Global Capitalism* (1998), som argumenterer for at fri markedsglobalisering er et ustabilt opplysningsprosjekt som for tiden er i ferd med å gå i oppløsning; *Straw Dogs:* *Thoughts on Humans and Other Animals* (2002), som angriper filosofisk humanisme, et verdensbilde som Gray hevder har sin opprinnelse i religion; og *Black Mass: Apocalyptic Religion and the Death of Utopia* (2007), en kritikk av utopisk tenkning i den moderne verden.

Gray ser på vilje, og derav moral, som en illusjon, og fremstiller menneskeheten som en elendig art som driver med å utslette andre former for liv. Gray har skrevet at "mennesker... kan ikke ødelegge jorden, men de kan lett ødelegge miljøet som opprettholder dem."

Han trakk seg i 2008 som School Professor of European Thought ved London School of Economics. Gray bidrar regelmessig til ''The Guardian'', ''The Times Literary Supplement'' og ''New Statesman'', hvor han er den ledende bokanmelderen.

Gray er ateist.

## Utvalgt bibliografi

* *Liberalisms: Essays in Political Philosophy* (1989). .
* *J.S. Mill, "On Liberty": In Focus* (ed. with G.W. Smith) (1991). .

* *Beyond the New Right: Markets, Government and the Common Environment* (1993). .
* *Postliberalism: Studies in Political Thought* (1993). .
* *Enlightenment's Wake: Politics and Culture at the Close of the Modern Age* (1995). .
* *Isaiah Berlin: An Interpretation of His Thought* (Fontana Modern Masters, 1995).
* *After Social Democracy: Politics, Capitalism and the Common Life* (1996)
* *Mill on Liberty: A Defence* (2nd ed.) (1996)
* *Endgames: Questions in Late Modern Political Thought* (1997). .
* *Hayek on Liberty* (3rd ed.) (1998)
* *False Dawn: The Delusions of Global Capitalism* (1998, revised edition 2009). .
* *Voltaire* (1998). .

* *Two Faces of Liberalism* (2000). .
* *Straw Dogs: Thoughts on Humans and Other Animals* (2002). .
* *Black Mass: Apocalyptic Religion and the Death of Utopia* (2007). .
* *Gray's Anatomy: Selected Writings* (2009). 

* *The Immortalization Commission: Science and the Strange Quest to Cheat Death* (2011). 
* *The Silence of Animals: On Progress and Other Modern Myths* (2013). 
* *The Soul of the Marionette: A Short Inquiry into Human Freedom* (2015). 
* *Seven Types of Atheism* (2018). 

* *Feline Philosophy: Cats and the Meaning of Life* (2020). 

## Referanser


## Eksterne lenker

* Intervjuer med Henk de Berg (2019).
** part I: Atheism
** part II: Political populism
* John Gray radiointervju hos 'Philosopher's Zone', 28. juni 2008
* John N. Gray hos BBC World Service  *The Forum*
*
Adam Zamoyski

**Adam Stefan Zamoyski** (født 11. januar 1949) er en britisk historiker og forfatter. 

## Biografi

### Bakgrunn og utdannelse
Adam Stefan Zamoyski ble født i New York City i 1949, og vokste opp i England. Han gikk først på St Philip's Preparatory School i South Kensington, London (1957–1962), og fullførte deretter sin videregående utdanning ved Benedictine Downside School (1962–1966) og ble uteksaminert fra The Queen's College, Oxford, hvor han leste historie and moderne språk ​​(1967–1970). Han fortsatte med å få en MA-æresgrad i 1974.

Zamoyski besøkte Polen først på 1960-tallet. Han har dobbel polsk-britisk nasjonalitet og snakker engelsk, polsk, fransk, italiensk og russisk. Foreldrene hans, grev Stefan Zamoyski (1904–1976) og prinsesse Elizabeth Czartoryska (1905–1989), giftet seg i 1929 i Gołuchów, Polen, men forlot hjemlandet i 1939 like etter invasjonen av Tyskland og Russland. Da sovjeterne fikk kontroll over landet på slutten av andre verdenskrig, fant de seg strandet i Vesten og bosatte seg til slutt i London.

Zamoyski giftet seg med maler Emma Sergeant i 2001. De deler tiden sin mellom London og en gård i Polen.

### Forfatterskap
Zamoyski er frilanshistoriker og forfatter av over et titalls bøker, inkludert to store bestselgere, hans historie om Polen, *The Polish Way*, og hans beretning om Napoleons felttog i Russland i 1812. Zamoyskis bøker er oversatt til mer enn et dusin språk.

Zamoyski har ofte holdt foredrag i Europa, USA og Australia, i tillegg til å ha deltatt i TV- og radioprogrammer. Ulike debatter som han har deltatt i er tilgjengelige på nett.

Zamoyskis bok fra 2010, *Chopin. Prince of the Romantics*, ble serialisert som "Book of the Week" på BBC Radio 4 i 2012. 

Hans biografi om Napoleon fra 2018, *Napoleon. The Man Behind the Myth,* fikk kritisk anerkjennelse. 

## Utvalgt bibliografi

* *Chopin: A Biography*. London: Collins. (1979) ISBN 0-00-216089-7.
* *The Battle for the Marchlands. A history of the 1920 Polish-Soviet War*. Boulder: East European Monographs. (1981)
* *Paderewski. A Biography*. London: Collins. (1982)
* *The Polish Way: A Thousand-Year History of the Poles and Their Culture*. London: John Murray. (1987)
* *The Last King of Poland*. London: Jonathan Cape. (1992)
* *The Forgotten Few: The Polish Air Force in the Second World War*. London: John Murray. (1995)
* *Holy Madness: Romantics, Patriots and Revolutionaries 1776–1871*. London: Weidenfeld & Nicolson. (1999)
* *Poland: A Traveller's Gazetteer*. London: John Murray. (2001)
* *The Czartoryski Museum*. London: Azimuth Editions. (2001)
* *Moscow 1812: Napoleon's Fatal March on Moscow*. New York: HarperCollins. (2004)
* *Rites of Peace, The fall of Napoleon & the Congress of Vienna*. London: HarperCollins. (2007)
* *Warsaw 1920 – Lenin's Failed Conquest of Europe*. London: HarperCollins. (2008)
* *Poland: A History*. London: HarperPress (2009)
* *Phantom Terror: The Threat of Revolution and the Repression of Liberty 1789–1848*. London: William Collins. (2014)
* *Napoleon. The Man Behind the Myth*. London: William Collins. (2018)

## Referanser


## Eksterne lenker
* Adam Zamoyski offisiell nettside
Tanarkjølen naturreservat

**Tanarkjølen naturreservat** er et våtmarksområde vest for nordenden av Osensjøen i Åmot kommune. 

Området omfatter myr av ulike typer, både nedbørsmyrer og jordvannsmyrer. Hyppigst forekommende er eksentriske nedbørsmyrer. Av jordvannsmyrer finner man blant annet strengmyr, flatmyr og svakt hellende bakkemyr.

Vegetasjonen er for det meste dominert av nøysomme arter. Men nordligst i området finnes også arter med større krav til voksested.

I området er det påvist den kritisk truede fuglen vierspurv. Dessuten kan man finne trane, vipe, enkeltbekkasin, storspove, gluttsnipe, strandsnipe, grønnstilk, gulerle og sivspurv.

Plante- og dyrelivet er vernet mot skade og ødeleggelse. Motorisert ferdsel er ikke tillatt. Forbudt er også jakt, teltslagning og oppsetting av kamuflasjeinnretninger.

## Referanser
Tilbudsansvarlig

En **tilbudsansvarlig** eller **tilbudsleder**, også kjent ved det engelske navnet *bid manager*, er en yrkestittel med ansvar for å håndtere tilbud (engelsk: *bid*). Det er en lederrolle for salg innen en organisasjon med ansvar for å administrere tilbud, vanligvis som respons på forespørsler fra kunder. En tilbudsansvarlig legger til rette for etablering av løsninger og påser at disse tilfredsstiller kundekrav samtidig som man tydeliggjør verdien av selskapet sin løsning. Tilbudsansvarlige arbeider ofte tett med ledere og direktører i bedriften sin for å finne strategiske tilnærminger for å vinne anbud.

## Rolle
Tilbudsansvarlige er ansvarlige for å foreslå tilbud for eksisterende eller potensielle kunder for prosjekter. De skal så sikre jevn fremdrift av et prosjekt innen riktig tid, innen gitte økonomiske parametre, og ellers administrere forholdet med kunden. Tilbudsansvarlige kan fungere i forbindelse med en tilbudsdirektør, og ofte med bransjespesialister (for eksempel i bygge- og anleggsnæringen) for å opprette og administrere et tilbud for et prosjekt.

Den tilbudsansvarlige sin rolle varierer mellom bransjer og hvordan det enkelte selskapet har strukturert sin styring av salgprosessen. Et selskap som avhenger av raske salgsykluser er ofte basert på forslagsansvarlige (*proposal managers*), mens organisasjoner som avhenger av mer langsiktige og komplekse salg ofte er avhengige av tilbudsansvarlige (*bid managers*). I tillegg til å administrere tilbud jobber tilbudsansvarlige ofte tett med styremedlemmer og mellomledere i selskapet sitt for å stake ut strategiske retninger ved å gi innsikt i markedstrender som de får gjennom direkte eksponering for kritiske tilbakemeldinger fra mislykkede tilbud og utvikling i kundenes behov.

Avhengig av bransje og sektor kan bonus utgjøre en stor del av lønnen til tilbudsansvarlige. Tilbudsansvarlige blir ofte målt på hvor prosentandel av kontrakter de vinner.

## Tilbudsansvarlige sin rolle i utkontraktering
Tilbudsansvarlige spiller en viktig rolle i utkontraktering ved at de produserer og håndterer tilbud for seskapene involvert i utkontrakteringen. Varigheten på slike kontrakter kan typisk være mellom 3 til 18 måneder, innebærer betydelige verdier og involvere mange personer. Den tilbudsansvarlige påser da at kundens angitte milepæler blir oppfylte og at leveransen blir levert som spesifisert. Ettersom tilbudsansvarlige ofte jobber tett i team med personer fra flere funksjoner er gode kommunikasjonsferdigheter en viktig egenskap.

## Referanser
Massasjerulle

En **massasjerulle** er et sylindrisk rør, ofte laget av komprimert skum med en viss hardhet. De kan brukes til tøying og egenmassasje for mykere muskulatur, redusere sårhet og løsne opp i muskelknuter. 

Massasjeruller brukes til egenbehandling av triggerpunkt (engelsk: *myofascial release*), som er en form for alternativ behandling

Ruller kommer i ulike størrelser (bredde og diameter) og med ulike hardheter fra mykt til hardt hvor mykt er enklest å komme i gang med for nybegynnere, mens hardt gir mer effektiv behandling. Noen ruller har knotter som skal grave seg godt ned i musklene.

## Referanser
Oksana Ravilova

**Oksana Ismailovna Ravilova** (født 1967) er en sovjet-russisk tidligere skøyteløper.

Ravilovas datter, Jekaterina Slujeva er en russiskfødt belarusisk skøyteløper.

## Sammenlagt i [[Verdenscupen på skøyter|verdenscupen]]

## Referanser




## Eksterne lenker
* 
*  Oksana Ravilova på www.isu.html.infostradasports.com
*  Oksana Ravilova på SpeedskatingResults.com
*  Oksana Ravilova på Jakub Majerski's Speedskating database (Adelskalender distanser og sammenlagt)
*
Kulturbrevet

***Kulturbrevet*** var den alminnelige betegnelsen på en utredning med overskriften ***Vår kulturs fremtid***, som en komité av ti nordmenn sendte den norske regjeringen i september 1945. Alle ti hadde hatt ledende posisjoner i norsk kultur- og samfunnsliv i mellomkrigstiden, og vært aktive i motstandskampen mot de tyske okkupasjonsmyndighetene under andre verdenskrig. Med *Kulturbrevet* ønsket de å bidra til at også gjenreisning av kulturlivet ble en prioritert oppgave i gjenoppbyggingen av Norge etter krigen.

## Komiteen bak ''Kulturbrevet''
Da *Kulturbrevet* ble utgitt i bokform i 1953 på Cappelen forlag, skrev Sigurd Hoel et forord der han presiserte at det var forlagsmannen Henrik Groth som hadde ført utredningen i pennen, men at det hadde vært konsensus om innholdet:Dette brevet er i alt vesentlig skrevet av Henrik Groth, men forarbeidet besto av en lang rekke samtaler og diskusjoner. Alle gruppens medlemmer var enige i det som stod i brevet, og undertegnet det - noe som i seg selv har en viss interesse; en rekke politiske partier og og mange meningsbrytninger på kulturlivets område var nemlig representert i denne gruppen.De faste medlemmene av komiteen bak *Kulturbrevet* var (oppført i alfabetisk rekkefølge, på samme måte som i den trykte utgaven av utredningen):

* Forfatteren Johan Borgen
* Forfatteren Alex Brinchmann
* Dr.philos. H.O. Christophersen
* Redaktør Olaf Gjerløw
* Forfatteren Sigurd Hoel
* Rådmann Sverre Iversen
* Riksprogramsjef Olav Midttun
* Lagmann Erik Solem
* Professor Sverre Steen

## Referanser
Brenninga naturreservat

**Brenninga naturreservat** er et skog- og våtmarksområde på Finnskogen, omtrent 17 kilometer nordøst for Flisa i Åsnes kommune. 

Halvparten av området ligger i mellomboreal vegetasjonssone, den andre halvparten i sørboreal sone. Området domineres i sør av fuktig granskog, mens furu vokser på kanter og holmer i myrområdet nordenfor. Området har stor betydning for biologisk mangfold, og det er funnet en rekke rødlistearter her, blant annet gubbeskjegg, sprikeskjegg og rynkeskinn Det finnes grøfter fra tidligere drenering av myra mot øst.

Plante- og dyrelivet er vernet mot skade og ødeleggelse. Motorisert ferdsel er forbudt. Sykling og ridning er heller ikke tillatt.

## Referanser
MS «Ro Venture»

**MS «Ro Venture»** er en norsk brønnbåt bygget i 2020 ved Larsnes Mekaniske Verksted som byggenummer 66. MS «Ro Venture» ble levert til Rostein den 16. juli 2020. Skipet er verdens andre hybride brønnbåt. Skipet er søsterskip med verdens første hybride brønnbåt, MS «Ro Vision».

MS «Ro Venture» har en lengde på 84,20 meter og en bredde på 15,50 meter. Skipet er utstyrt med tre stykk dieselgeneratorer av typen Yanmar 6EY22ALW. Disse sørger for at skipet klarer en toppfart på over 12 knop fullastet. MS «Ro Venture» har en lastekapasitet på totalt 3900 kubikkmeter.

## Referanser


## Eksterne lenker
* 
*
Paddy Moloney

**Paddy Moloney** (irsk: *Pádraig Ó Maoldomhnaigh*; født 1. august 1938, død 12. oktober 2021) var en irsk musiker, komponist og produsent. Han stiftet den irske musikkgruppen The Chieftains i 1962 og medvirket på alle 44 album. Gruppen gjorde irsk musikk kjent for et internasjonalt publikum. Gruppen vant seks grammy (nominert 21 ganger) og samarbeidet med mange forskjellige artister inkludert Mick Jagger, Emmylou Harris, Luciano Pavarotti og Sinead O'Connor. Han arbeidet som produsent og direktør for Claddagh Records. Moloney var stort sett selvlært som musiker fra han seks år gammel fikk en blikkfløye. Gruppen ble tildelt BBC radio 2s lifetime achievment award i 2002. Han er kjent for revitalisering av den irske sekkepipen uilleann pipes som han lærte å spille åtte år gammel.

Irlands president, Michael D. Higgins, og hans kone var til stede i begravelsen i Glendalough.

## Referanser


## Eksterne lenker
* 
*
Tore Berg (botaniker)

**Tore Berg** er en botaniker, som fikk statsstipendiat året 2009. Tore ble født 10. oktober 1950 i Oslo, men familien flyttet til Drammen en måned etter han ble født, der Tore har vokst opp. 

Tore studerte jus, og har juridisk embedseksamen. Tore jobbet som jurist i datidens sosialkontor og arbeidsdirektoratet, som i dag er innlemmet i NAV.

Etter en stund med arbeid tok Tore en studieperiode til, hvor han bl.a. studerte geografi grunn og mellomfag, miljøværn og forvaltning, Russland/Øst-Europa kunnskap og spesialfag i kommunalrett.

Men det er botanikken, som han brenner for. Det er da særlig adventivplanter, og noen plantegrupper som fleste andre finner vanskelige eller umulige. Hans spesialfelt er hårsveveslekta, bjørnebærslekta, vierslekta da særlig undergruppen pil, mynteslekta og roseslekta.

Hans jobb er å reise rundt i Norge og samle planter, som han presser og tilføyes Herbariet i Lids hus på Naturhistorisk museum på Tøyen i Oslo. Tore har også et kontor i samme bygning.

## Referanser



## Litteratur

*
Phil Norman

**Phil Norman** (født 20. oktober 1989) er en britisk friidrettsutøver som konkurrerer i hinderløp.

I 2021 representerte han Storbritannia på øvelsen 3000 meter hinder under Sommer-OL 2020 arrangert i Tokyo der han løp forsøksheat, men kvalifiserte seg ikke til finalen.

## Referanser


## Eksterne lenker
* 
*